કારમી ગરીબાઈ ઉપરાંત મારિયા માટે સંઘર્ષનું બીજું કારણ રહ્યું છે એનું સ્ત્રી હોવાપણું. મારિયા જાહેરમાં કબૂલે છે કે એક સ્ત્રી હોવું અને એ સ્ત્રીનું ગરીબ હોવું એ બન્ને ચીજો કસોટીઓની પરાકાષ્ઠા સમી છે. પ્રોફેશનલ વર્લ્ડમાં તેને આગળ વધવામાં ઘણી તકલીફો પડી છે એવું કહ્યા પછી શું તકલીફો પડી છે એ બાબતે તેણે મોઢું સીવી લીધું છે. પણ પેટ્રોલિયમ સેક્ટરમાં કોઈ મહિલા આટલે ઊંચે પહોંચે ત્યારે તેણે કેટલી રાજરમતોનો સામનો કર્યો હશે એની કલ્પના જ કરવી રહી.